title: Vykonávacie nariadenie Komisie (EÚ) 2016/1346 z 8. augusta 2016, ktorým sa rozširuje konečné antidumpingové clo uložené vykonávacím nariadením Rady (EÚ) č. 1008/2011 zmeneným vykonávacím nariadením Rady (EÚ) č. 372/2013 na dovoz ručných paletovacích vozíkov a ich hlavných častí s pôvodom v Čínskej ľudovej republike na dovoz mierne upravených ručných paletovacích vozíkov s pôvodom v Čínskej ľudovej republike

text:
               9.8.2016

               SK

               Úradný vestník Európskej únie

               L 214/1

         VYKONÁVACIE NARIADENIE KOMISIE (EÚ) 2016/1346
   z 8. augusta 2016,
   ktorým sa rozširuje konečné antidumpingové clo uložené vykonávacím nariadením Rady (EÚ) č. 1008/2011 zmeneným vykonávacím nariadením Rady (EÚ) č. 372/2013 na dovoz ručných paletovacích vozíkov a ich hlavných častí s pôvodom v Čínskej ľudovej republike na dovoz mierne upravených ručných paletovacích vozíkov s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné nariadenie“), a najmä na jeho článok 13 ods. 3 a článok 14 ods. 5,
   keďže:
   1.   POSTUP

   1.1.   Predchádzajúce prešetrovania a existujúce opatrenia

               (1)

               V júli 2005 Rada nariadením (ES) č. 1174/2005 (2) uložila konečné antidumpingové clo na dovoz ručných paletovacích vozíkov a ich hlavných častí s pôvodom v Čínskej ľudovej republike (ďalej len „ČĽR“). Opatrenia pozostávali z valorického antidumpingového cla v rozpätí od 7,6 % do 46,7 % (ďalej len „pôvodné antidumpingové opatrenia“).

               (2)

               V júli 2008 po ex officio čiastočnom priebežnom revíznom prešetrovaní podľa článku 11 ods. 3 základného nariadenia Rada objasnila oblasť uplatňovania opatrení a vylúčila z uplatňovania pôvodných antidumpingových opatrení (3) určité výrobky, vysokozdvižné vozíky, stohovacie vozíky, nožnicové vozíky a vozíky s váhou, ktoré sa jasne líšia od ručných paletovacích vozíkov svojimi charakteristickými a konkrétnymi funkciami a konečným použitím.

               (3)

               V júni 2009 po prešetrovaní zameranom na obchádzanie opatrení podľa článku 13 základného nariadenia Rada nariadením (ES) č. 499/2009 (4) rozšírila na „všetky ostatné spoločnosti“ uplatňovanie konečného antidumpingového cla uloženého nariadením (ES) č. 1174/2005 na ručné paletovacie vozíky zasielané z Thajska, či už deklarované ako výrobok s pôvodom v Thajsku, alebo nie.

               (4)

               V októbri 2011 po preskúmaní pred uplynutím platnosti podľa článku 11 ods. 2 základného nariadenia Rada vykonávacím nariadením (EÚ) č. 1008/2011 (5) uložila konečné antidumpingové clo na dovoz ručných paletovacích vozíkov a ich hlavných častí s pôvodom v ČĽR.

               (5)

               V apríli 2013 po priebežnom revíznom prešetrovaní podľa článku 11 ods. 3 základného nariadenia bolo vykonávacím nariadením Rady (EÚ) č. 372/2013 (6) zmenené vykonávacie nariadenie (EÚ) č. 1008/2011 a bola uložená colná sadzba vo výške 70,8 % uplatniteľná na všetky dovozy ručných paletovacích vozíkov s pôvodom v ČĽR do Únie.

               (6)

               V septembri 2014 Komisia po preskúmaní týkajúcom sa nového vývozcu podľa článku 11 ods. 4 základného nariadenia zmenila vykonávacie nariadenie (EÚ) č. 1008/2011 vykonávacím nariadením Komisie (EÚ) č. 946/2014 (7) a uložila individuálnu colnú sadzbu 54,1 % na dovoz ručných paletovacích vozíkov od spoločnosti Ningbo Logitrans Handling Equipment Co.

               (7)

               Platnými opatreniami sú konečné antidumpingové clá na dovoz ručných paletovacích vozíkov a ich hlavných častí s pôvodom v ČĽR, ktoré sú opísané v odôvodneniach 5 a 6.

         1.2.   Žiadosť

               (8)

               Dňa 4. novembra 2015 bola Komisii doručená žiadosť podľa článku 13 ods. 3 a článku 14 ods. 5 základného nariadenia o prešetrenie možného obchádzania platných opatrení a zavedenie povinnosti registrácie dovozu výrobku, ktorý je predmetom prešetrovania.

               (9)

               Žiadosť podali spoločnosti BT Products AS, Lifter S.r.l. a PR Industrial S.r.l., výrobcovia ručných paletovacích vozíkov z Únie.

         1.3.   Príslušný výrobok a výrobok, ktorý je predmetom prešetrovania

   1.3.1.   Príslušný výrobok

               (10)

               Výrobkom, ktorého sa možné obchádzanie týka, sú ručné paletovacie vozíky a ich hlavné časti, t. j. podvozok a hydraulika, s pôvodom v ČĽR, ktorý je v súčasnosti zaradený pod číselné znaky KN ex 8427 90 00 a ex 8431 20 00 (kódy TARIC 8427900019 a 8431200019). Ručné paletovacie vozíky sú vozíky s kolesami a zdvíhacími vidlicami na manipuláciu s paletami určené na manuálne tlačenie, ťahanie a riadenie kráčajúcou obsluhou na hladkých, rovných, tvrdých povrchoch pomocou otočnej rukoväti. Ručné paletovacie vozíky sú určené len na zdvíhanie nákladu pomocou pumpy kývavým pohybom rukoväti do takej výšky, aby bolo možné premiestňovať náklad, a nemajú žiadne ďalšie funkcie alebo použitia, ako napríklad: i) premiestňovanie a zdvíhanie nákladu na vyššie miesto alebo uľahčenie uskladňovania nákladu (vysokozdvižné vozíky); ii) stohovanie paliet na seba (stohovacie vozíky); iii) zdvíhanie nákladu na pracovnú úroveň (nožnicové vozíky) alebo iv) zdvíhanie a váženie nákladu (vozíky s váhou).

         1.3.2.   Výrobok, ktorý je predmetom prešetrovania

               (11)

               Výrobok, ktorý je predmetom prešetrovania, je totožný s výrobkom vymedzeným v predchádzajúcom odôvodnení, ale pri dovoze sa predkladá s tzv. systémom zobrazovania hmotnosti pozostávajúcim z vážiaceho mechanizmu, ktorý nie je zabudovaný do podvozka, v súčasnosti je zaradený pod rovnaké číselné znaky KN, ale odlišné kódy TARIC (8427900030 a 8431200050) ako príslušný výrobok s pôvodom v ČĽR.

               (12)

               V začiatočnej fáze prešetrovania bola tolerancia chybovosti systému zobrazovania hmotnosti vymedzená ako rovnajúca sa alebo prevyšujúca 1 % nákladu. Prešetrovaním sa však zistilo, že presnosť systému zobrazovania hmotnosti nie je podstatnou vlastnosťou na odlíšenie výrobku, ktorý je predmetom prešetrovania, od ručných paletovacích vozíkov. Konkrétnejšie, podľa rozboru v odôvodneniach 54 až 59 vážiaci mechanizmus na výrobku, ktorý je predmetom prešetrovania, nemení podstatné vlastnosti výrobku, ktorý je predmetom prešetrovania, ako je jeho konštrukcia a použitie, aby sa odlišoval od príslušného výrobku.

         1.4.   Začatie prešetrovania

               (13)

               Keďže po informovaní členských štátov Komisia dospela k záveru, že existujú dostatočné dôkazy prima facie na začatie prešetrovania podľa článku 13 ods. 3 a článku 14 ods. 5 základného nariadenia, rozhodla sa prešetriť možné obchádzanie platných opatrení a zaviesť povinnosť registrácie dovozu výrobku, ktorý je predmetom prešetrovania.

               (14)

               Prešetrovanie sa začalo vydaním vykonávacieho nariadenia Komisie (EÚ) 2015/2346 (8) (ďalej len „nariadenie o začatí prešetrovania“).

         1.5.   Prešetrovanie

               (15)

               Komisia oficiálne informovala o začatí prešetrovania orgány ČĽR, vyvážajúcich výrobcov v tejto krajine, dovozcov v Únii, o ktorých je známe, že sa ich prešetrovanie týka, a výrobné odvetvie v Únii.

               (16)

               Dotazníky boli zaslané vyvážajúcim výrobcom v ČĽR a známym dovozcom v Únii.

               (17)

               Zainteresované strany dostali v lehote stanovenej v nariadení o začatí konania príležitosť písomne vyjadriť svoje stanoviská a požiadať o vypočutie. Všetky strany boli pritom upozornené na skutočnosť, že odmietnutie spolupráce môže viesť k uplatneniu článku 18 základného nariadenia a k stanoveniu záverov na základe dostupných skutočností.

               (18)

               Jeden vyvážajúci výrobca v ČĽR sa prihlásil a poskytol pripomienky, ale nepredložil vyplnený dotazník určený pre vyvážajúcich výrobcov. Nadväzne bol označený za nespolupracujúceho (odôvodnenie 26).

               (19)

               Traja dovozcovia poskytli Komisii odpoveď na dotazník.

               (20)

               Jeden dodávateľ systémov zobrazovania hmotnosti usadený v Únii predložil písomné stanovisko k prešetrovaniu.

               (21)

               Komisia uskutočnila overovanie na mieste v priestoroch týchto spoločností:

                           —

                           výrobca z Únie: P.R. Industrial s.r.l., 53031 Casole d'Elsa, Siena, Taliansko,

                           —

                           dovozca do Únie: Hyster-Yale Nederland b.v., 6541 KN Nijmegen, Holandsko.

         1.6.   Obdobie prešetrovania a vykazované obdobie

               (22)

               Obdobie prešetrovania trvalo od 1. januára 2011 do 30. septembra 2015. Údaje týkajúce sa obdobia prešetrovania sa zhromažďovali s cieľom prešetriť okrem iného údajnú zmenu v štruktúre obchodu.

               (23)

               Za vykazované obdobie od 1. októbra 2014 do 30. septembra 2015 sa zhromaždili podrobnejšie údaje s cieľom preskúmať, či dovoz oslaboval nápravné účinky platných antidumpingových opatrení a či skutočne existoval dumping.

         2.   VÝSLEDKY PREŠETROVANIA

   2.1.   Všeobecná úvaha

               (24)

               V súlade s článkom 13 ods. 1 základného nariadenia sa na účely posúdenia existencie možného obchádzania postupne analyzovali tieto skutočnosti:

                           —

                           či existovala zmena v štruktúre obchodu medzi ČĽR a Úniou,

                           —

                           či táto zmena vychádzala z praxe, procesu alebo činnosti, pre ktorú neexistuje iná dostatočne náležitá príčina alebo iné hospodárske odôvodnenie než uloženie platných antidumpingových opatrení,

                           —

                           či existovali dôkazy o ujme alebo o oslabovaní nápravných účinkov platných antidumpingových opatrení z hľadiska cien a/alebo množstiev výrobku, ktorý je predmetom prešetrovania,

                           —

                           či existoval dôkaz o dumpingu vo vzťahu k normálnym hodnotám, ktoré boli predtým stanovené pre príslušný výrobok.

         2.2.   Spolupráca

               (25)

               Žiadny zo známych vyvážajúcich výrobcov usadených v ČĽR nespolupracoval pri prešetrovaní a nepožiadal o oslobodenie od možného rozšírenia platných opatrení vyplnením a zaslaním dotazníka.

               (26)

               Ako už však bolo vysvetlené v odôvodnení 18, vyvážajúci výrobca Noblelift predložil pripomienky po začatí prešetrovania, ale nevyplnil dotazník a na základe článku 18 základného nariadenia bol označený za nespolupracujúceho.

               (27)

               Preto Komisia nemohla priamo pri zdroji overiť charakter možného obchádzania platných opatrení.

               (28)

               Závery v súvislosti s posúdením možného obchádzania, podrobne uvedené v odôvodnení 24, sa preto museli formulovať na základe dostupných skutočností v súlade s článkom 18 základného nariadenia.

               (29)

               Z tohto hľadiska boli závery formulované na základe informácií zhromaždených od spolupracujúcich dovozcov, zo štatistických údajov Eurostatu a zo žiadosti. Zohľadnili sa aj pripomienky, ktoré boli doručené od vyvážajúceho výrobcu, keď to bolo vhodné.

         2.3.   Zmena v štruktúre obchodu

               (30)

               Pretože vyvážajúci výrobcovia odmietli spoluprácu, dovážané objemy sa zisťovali na základe štatistických údajov Eurostatu a informácií poskytnutých tromi spolupracujúcimi dovozcami a žiadateľmi.

               (31)

               Okrem toho údaje použité na analýzu zmeny v štruktúre obchodu vychádzali z údajov o dovoze kompletných vozíkov. Platné antidumpingové opatrenia sa vzťahujú tak na ručné paletovacie vozíky, ako aj ich hlavné časti (t. j. podvozok a hydrauliku). Podľa Eurostatu sa tzv. hlavné časti dovážajú z ČĽR do Únie v zanedbateľnom množstve alebo sa nedovážajú vôbec.

               (32)

               Nakoniec kód TARIC, pod ktorým sa dovážal výrobok, ktorý je predmetom prešetrovania, sa vzťahoval aj na dovoz iných druhov vozíkov, t. j. na vozíky s váhou, vysokozdvižné vozíky, stohovacie vozíky a nožnicové vozíky, ktoré sa líšia od príslušného výrobku.

               (33)

               V tabuľke ďalej sú uvedené objemy dovozu ručných paletovacích vozíkov a „ostatných vozíkov“ vrátane výrobku, ktorý je predmetom prešetrovania, počas obdobia prešetrovania podľa údajov Eurostatu.

                  Tabuľka 1

                           Dovoz do EÚ (ks)

                           2011

                           2012

                           2013

                           2014

                           Vykazované obdobie

                           Ručné paletovacie vozíky

                           573 400

                           575 607

                           236 340

                           113 753

                           96 115

                              Index

                              100

                              100

                              41

                              20

                              17

                           Ostatné vozíky

                           231 949

                           217 045

                           161 542

                           275 632

                           355 844

                              Index

                              100

                              94

                              70

                              119

                              153

                              Zdroj: Eurostat.

               (34)

               Z uvedeného vyplýva, že dovoz ručných paletovacích vozíkov klesol počas obdobia prešetrovania o viac ako 80 %. Najvýznamnejší pokles (o 60 %) nastal v rokoch 2012 a 2013. Tento trend pokračoval v nasledujúcich rokoch, ale v menej výraznom rozsahu.

               (35)

               Pokles v roku 2013 nastal v apríli 2013 po skončení priebežného revízneho prešetrovania uvedeného v odôvodnení 5, ktorého dôsledkom bolo zvýšenie antidumpingového cla na ručné paletovacie vozíky s pôvodom v ČĽR na jednotné celoštátne clo 70,8 %.

               (36)

               Na rozdiel od toho sa v roku 2014 zvýšil dovoz „ostatných vozíkov“ vrátane výrobku, ktorý je predmetom prešetrovania, a vo vykazovanom období bol o 50 % vyšší ako na začiatku obdobia prešetrovania. Táto zmena v štruktúre obchodu sa vyskytla zväčša súbežne s významným poklesom dovozu ručných paletovacích vozíkov.

               (37)

               Napriek tomu, že na základe údajov Eurostatu nebolo možné identifikovať dovozy výrobku, ktorý je predmetom prešetrovania, informácie zhromaždené počas prešetrovania jednoznačne naznačujú, že toto zvýšenie dovozu „ostatných vozíkov“ je v skutočnosti možné prisúdiť zvýšeniu dovozu výrobku, ktorý je predmetom prešetrovania.

               (38)

               Po prvé k výraznému poklesu dovozu ručných paletovacích vozíkov a podstatnému zvýšeniu dovozu „ostatných vozíkov“ vrátane výrobku, ktorý je predmetom prešetrovania, došlo v rovnakom období ako k významnému zvýšeniu antidumpingového cla v roku 2013.

               (39)

               Po druhé žiadatelia poskytli informácie, že krátko po zvýšení antidumpingového cla veľký počet dovozcov predložil colným orgánom v Nemecku a v Českej republike žiadosti o záväzné informácie o nomenklatúrnom zatriedení tovaru s požiadavkou, aby výrobok, ktorý je predmetom prešetrovania, bol zaradený pod kód TARIC pre „ostatné vozíky“ a aby nepodliehal antidumpingovému clu. Predloženie týchto požiadaviek bezprostredne po zvýšení antidumpingových ciel naznačuje, že sa uskutočnilo len s cieľom vyhnúť sa vyšším antidumpingovým clám.

               (40)

               Po tretie, keďže v štatistických údajoch Eurostatu sa neoddeľujú dovozy výrobku, ktorý je predmetom prešetrovania, aj analýza zmeny v štruktúre obchodu sa zakladala na informáciách poskytnutých tromi spolupracujúcimi dovozcami.

               (41)

               Títo traja spolupracujúci dovozcovia predstavovali 2 % až 7 % dovozu výrobku, ktorý je predmetom prešetrovania, a ostatných vozíkov v porovnaní s celkovým počtom „ostatných vozíkov“ zaznamenaných Eurostatom a 1 % až 6 % všetkých dovezených ručných paletovacích vozíkov a „ostatných vozíkov“ počas vykazovaného obdobia.

               (42)

               Dovozy týchto dovozcov sa počas obdobia prešetrovania vyvíjali takto:

                  Tabuľka 2

                           Dovozy spolupracujúcich dovozcov z ČĽR (index)

                           2011

                           2012

                           2013

                           2014

                           Vykazované obdobie

                              Príslušný výrobok

                              100

                              111

                              31

                              2

                              4

                              Výrobok, ktorý je predmetom prešetrovania

                              100

                              350

                              2 800

                              97 133

                              100 500

                              Ostatné vozíky

                              100

                              82

                              71

                              93

                              103

                              Zdroj: Vyplnené dotazníky dovozcov.

               (43)

               Informáciami, ktoré poskytli spolupracujúci dovozcovia, sa potvrdilo, že počas obdobia prešetrovania dovozcovia zvýšili nákup výrobku, ktorý je predmetom prešetrovania, z ČĽR, pričom súbežne klesol dovoz ručných paletovacích vozíkov. Hoci sa výrobok, ktorý je predmetom prešetrovania, dovážal už v rokoch 2011 a 2012, po rozšírení opatrení na základe záverov preskúmania uvedeného v odôvodnení 4 sa jeho dovoz významnejšie zvýšil v roku 2013 po zvýšení sadzby antidumpingového cla. Najpozoruhodnejšie zvýšenie nastalo v roku 2014, keď úrovne dovozu výrazne prevyšovali úroveň v roku 2011 a dokonca sa počas vykazovaného obdobia ďalej zvyšovali. Súčasne sa v roku 2014 a počas vykazovaného obdobia takmer prestali dovážať ručné paletovacie vozíky. Totožný trend bolo možné pozorovať na údajoch Eurostatu, podľa ktorých najvýznamnejšie zvýšenie dovozu „ostatných vozíkov“ nastalo tiež v roku 2014.

               (44)

               Na rozdiel od toho sa objemy dovozu „ostatných vozíkov“ po vylúčení výrobku, ktorý je predmetom prešetrovania, zmenili len nepatrne (o 3 % počas obdobia prešetrovania) a ich celková úroveň, čo do počtu, zostala veľmi nízka v porovnaní s dovozom výrobku, ktorý je predmetom prešetrovania (odôvodnenie 33).

               (45)

               Po štvrté, ako je uvedené v odôvodneniach 52 až 59, výrobok, ktorý je predmetom prešetrovania, má totožné základné vlastnosti a konečné použitia ako ručné paletovacie vozíky a je s nimi zameniteľný, kým všetky ostatné vozíky sa používajú na odlišné účely a s ručným paletovacím vozíkom nie sú zameniteľné.

               (46)

               Na tomto základe Komisia dospela k záveru, že zvýšenie dovozu „ostatných vozíkov“, ktoré zaznamenal Eurostat, bolo spôsobené zvýšeným dovozom výrobku, ktorý je predmetom prešetrovania. Z tohto pohľadu bolo zvýšenie objemu vyjadreného v jednotkách dovezeného výrobku, ktorý je predmetom prešetrovania, odhadnuté na základe údajov o dovoze v rokoch 2013 a 2014 približne na 110 000 jednotiek, čo je zvýšenie o 70 %, s ďalším zvýšením od roku 2014 do vykazovaného obdobia o viac ako 80 000 jednotiek, čo je približne 30 %. V rokoch, ktoré predchádzali obdobiu prešetrovania, mal dovoz dokonca klesajúcu tendenciu.

               (47)

               Na základe uvedeného pri nedostatku spolupráce s čínskymi vyvážajúcimi výrobcami Komisia dospela k záveru, že nastala zmena v štruktúre obchodu v zmysle článku 13 ods. 1 základného nariadenia.

         2.4.   Charakter praktík obchádzania

               (48)

               Žiadatelia tvrdili, že praktiky obchádzania pozostávajú z dovážania výrobkov mierne upravených jednoduchým zabudovaním „systému zobrazovania hmotnosti“, ktorý nie je zabudovaný do podvozka a ktorého tolerancia chybovosti sa rovná alebo prevyšuje 1 % hmotnosti nákladu. Tieto výrobky boli pri dovoze nesprávne deklarované ako vozíky s váhou.

               (49)

               Žiadatelia argumentovali, že výrobok, ktorý je predmetom prešetrovania, sa líši od vozíkov s váhou, pretože vážiaci mechanizmus výrobku, ktorý je predmetom prešetrovania, je oveľa jednoduchší ako vážiaci mechanizmus vozíkov s váhou a nezobrazuje presné výsledky. Okrem toho tvrdili, že konštrukcia oboch výrobkov sa výrazne líši.

         2.4.1.   Vozíky s váhou

               (50)

               V súlade s objasňovaním oblasti uplatňovania opatrení, pri ktorom sa vylúčili určité výrobky vrátane vozíkov s váhou uvedené v odôvodnení 2, sa prešetrovaním ukázalo, že vozíky s váhou majú váhu zabudovanú v podvozku, teda vo vidliciach. Vážiace zariadenie vozíka s váhou tak pozostáva z veľmi presných snímačov (alebo článkov) nákladu, ktoré sú umiestnené vo vidliciach. Vidlica je preto zhotovená z dvoch častí. Snímače sú namontované a umiestnené v dolnej časti. Horná časť je umiestnená na snímačoch. Tento mechanizmus umožňuje veľmi presné meranie hmotnosti nákladu uloženého na vidliciach.

               (51)

               Zariadenie je krehké a vyžaduje si pravidelné kalibrovanie. Na rozdiel od príslušného výrobku a výrobku, ktorý je predmetom prešetrovania, systém nie je určený na intenzívne zdvíhanie a prepravu nákladu, pretože váhy by sa mohli poškodiť. Navyše na rozdiel od príslušného výrobku a výrobku, ktorý je predmetom prešetrovania, používanie vozíkov s váhou si vyžaduje špecializované školenie.

         2.4.2.   Výrobok, ktorý je predmetom prešetrovania

               (52)

               Prešetrovaním sa zistilo, že výrobok, ktorý je predmetom prešetrovania, má v podstate totožnú konštrukciu a použitie ako ručné paletovacie vozíky, je to vozík s kolesami a zdvíhacími vidlicami na manipuláciu s paletami, určený na manuálne tlačenie, ťahanie a riadenie kráčajúcou obsluhou na hladkom, rovnom, tvrdom povrchu pomocou otočnej rukoväti. Tieto vozíky sú určené na zdvíhanie nákladu do výšky postačujúcej na premiestnenie pomocou pumpy kývavým pohybom rukoväti.

               (53)

               Výrobok, ktorý je predmetom prešetrovania, je navyše vybavený vážiacim zariadením (buď mechanickým, alebo elektronickým). Toto zariadenie však nie je zabudované v podvozku a jeho vidlice pozostávajú len z jednej časti presne ako vidlice príslušného výrobku. Namiesto toho je vážiace zariadenie namontované priamo na konštrukcii ručného paletovacieho vozíka a následne ho možno odmontovať bez zmeny konštrukcie a použitia ručného paletovacieho vozíka. Bez vážiaceho zariadenia nie je možné výrobok, ktorý je predmetom prešetrovania, odlíšiť od ručných paletovacích vozíkov a možno ho použiť presne na tie isté účely ako ručné paletovacie vozíky.

               (54)

               Na druhej strane vážiace zariadenie výrobku, ktorý je predmetom prešetrovania, poskytuje len približné zobrazenie hmotnosti v niektorých prípadoch s podstatnou toleranciou chybovosti. Prešetrovaním sa zistilo, že na rozdiel od tvrdenia v začiatočnej fáze prešetrovania, presnosť vážiaceho zariadenia nie je podstatnou vlastnosťou výrobku, ktorý je predmetom prešetrovania, na porovnanie s príslušným výrobkom. Dokonca aj s presným systémom zobrazovania hmotnosti má výrobok, ktorý je predmetom prešetrovania, totožné spoločné vlastnosti ako ručné paletovacie vozíky, a to konštrukciu a použitie.

               (55)

               Toto je rozdiel v porovnaní s hlavnými vlastnosťami vozíkov s váhou, ktoré, ako je vysvetlené vyššie, majú sofistikovanejšie a nákladnejšie vážiace zariadenia zabudované do podvozka (konkrétne do vidlíc), čo si vyžaduje aj odlišnú konštrukciu vidlíc. Vážiace zariadenia vozíkov s váhou sa nedajú odstrániť a poskytujú veľmi presné hodnoty hmotnosti. Technológia a postup výroby vozíkov s váhou sa zásadne líši od technológie a postupu výroby výrobku, ktorý je predmetom prešetrovania.

               (56)

               Počas prešetrovania sa identifikovali dve odlišné vážiace zariadenia, mechanické a elektronické. Elektronické vážiace zariadenie zobrazuje hodnoty hmotnosti zrejme presnejšie než mechanické vážiace zariadenie.

               (57)

               Vyvážajúci výrobca, ktorý po začatí prešetrovania predložil pripomienky, tvrdil, že ručné paletovacie vozíky, ktoré vyvážal, boli vybavené patentovaným elektronickým vážiacim mechanizmom zabudovaným do podvozka. Vážiaci mechanizmus údajne mal „dobrú presnosť váženia“ a spĺňal požiadavky zákazníkov. Po druhé tento vyvážajúci výrobca tvrdil, že vymedzenie presnosti váženia v začiatočnej fáze prešetrovania, konkrétne „tolerancia chybovosti rovnajúca sa alebo prevyšujúca 1 % nákladu“ nie je vhodná, pretože odkazuje na „náklad“, zatiaľ čo presnosť váženia je možné dosiahnuť len nákladmi s hmotnosťou aspoň 100 kg.

               (58)

               Z tohto dôvodu vyvážajúci výrobca tvrdil, že vymedzenie výrobku, ktorý je predmetom prešetrovania, by sa malo zmeniť odkazom len na „mechanické vážiace mechanizmy“ a prahová hodnota 1 % by sa mala z definície vypustiť.

               (59)

               V rozpore s tvrdením bol vážiaci mechanizmus namontovaný len na konštrukcii ručného paletovacieho vozíka, a teda nebol zabudovaný do podvozka, konkrétne vidlíc. Vážiaci mechanizmus bolo možné predávať oddelene. Hoci toto zariadenie skutočne zobrazovalo hodnoty hmotnosti presnejšie ako mechanické vážiace zariadenia, stále platí, že konštrukcia vozíkov, ktoré táto spoločnosť vyvážala, je totožná s konštrukciou ručných paletovacích vozíkov. Preto Komisia zastáva názor, že týmto zariadením sa nemenia hlavné vlastnosti ručného paletovacieho vozíka a tento vozík spadá do rámca vymedzenia výrobku, ktorý je predmetom prešetrovania.

         2.4.3.   Záver o existencii praktík obchádzania

               (60)

               Prešetrovaním sa zistilo, že výrobok, ktorý je predmetom prešetrovania, je jasne odlíšiteľný od vozíkov s váhou, pretože s nimi nemá totožné základné vlastnosti ani konečné použitia. Nie sú vzájomne zameniteľné.

               (61)

               Naproti tomu výrobok, ktorý je predmetom prešetrovania, má totožné základné vlastnosti a konečné použitia ako ručné paletovacie vozíky. Vážiacim zariadením, ktoré je na ňom namontované, sa nemenia jeho vlastnosti a v niektorých prípadoch ho možno odstrániť. Oba výrobky sa v podstate používajú na ten istý účel, a to na zdvíhanie nákladu s cieľom prepravy a funkcia zobrazenia hmotnosti sa podľa zistenia nepovažuje za podstatnú vlastnosť.

               (62)

               Z uvedeného dôvodu je možné dospieť k záveru, že praktika obchádzania spočíva v dovoze výrobku, ktorý je predmetom prešetrovania.

         2.5.   Nedostatočný dôvod alebo hospodárske odôvodnenie

               (63)

               Ako sa uvádza v odôvodneniach 34 až 46, uvedená praktika sa značne rozšírila po uložení vyššej sadzby cla v roku 2013. Vzhľadom na to, že výrobok, ktorý je predmetom prešetrovania, a ručné paletovacie vozíky sa považujú za zameniteľné, táto praktika nemá žiadne iné zrejmé hospodárske odôvodnenie, než je obchádzanie antidumpingového cla.

               (64)

               Žiadatelia uviedli, že jediným zámerom dovozu výrobku, ktorý je predmetom prešetrovania, bolo vyhnúť sa clám. Vo svojich údajoch poukazovali na skutočnosť, že jeden vývozca ponúkal výrobok, ktorý je predmetom prešetrovania, v brožúre ako „DOPLNOK zadarmo“ alebo iný vyvážajúci výrobca odporúčal po dovezení vážiace zariadenie odstrániť.

               (65)

               Vyvážajúci výrobca, ktorý žiadal o zmenu vymedzenia výrobku, ktorý je predmetom prešetrovania, ako sa vysvetľuje v odôvodnení 58, tiež tvrdil, že vyvážaný druh výrobku vyvinul a vyvážal pred zvýšením antidumpingového cla a na obchádzanie povinnosti nemá motiváciu. Vyvážajúci výrobca tiež tvrdil, že vývoz typu výrobku, ktorý vyváža, predstavuje iba malú časť celkového vývozu výrobku, ktorý je predmetom prešetrovania, ale nepodporil tieto tvrdenia žiadnym dôkazom, pretože nepredložil žiadnu odpoveď na dotazník, a preto nebolo možné zistiť a overiť vyvezené množstvá a dátumy týchto vývozov.

               (66)

               Na základe dostupných informácií od spolupracujúcich dovozcov je skutočne možné konštatovať, že výrobok, ktorý je predmetom prešetrovania, sa začal dovážať pred rokom 2013. Významné zvýšenie jeho dovozu však nastalo až po zvýšení antidumpingového cla v roku 2013. Preto je možné predpokladať, že zmena v štruktúre obchodu nastala až po roku 2013. Pre túto zmenu v štruktúre obchodu nie je zrejmé žiadne iné hospodárske odôvodnenie než uloženie cla.

               (67)

               Jeden dovozca ručných paletovacích vozíkov a výrobku, ktorý je predmetom prešetrovania, a jeden dodávateľ systémov zobrazovania hmotnosti použitých na výrobku, ktorý je predmetom prešetrovania, tvrdili, že existuje trh pre vozíky vybavené týmto typom systému zobrazovania hmotnosti s nižšou presnosťou na určité konkrétne aplikácie (napr. na kontrolu nákladu odpadových materiálov, prevenciu preťaženia nákladných vozidiel, vo veľkoobchode na určité druhy činností) a postačujúci je aj jednoduchý odhad celkového nákladu.

               (68)

               Ale zo skutočnosti, že dovoz výrobku, ktorý je predmetom prešetrovania, sa začal až po zvýšení antidumpingového cla a že v tom istom čase sa podstatne znížil a vo vykazovanom období takmer zanikol dovoz ručných paletovacích vozíkov, vyplýva, že dovoz výrobku, ktorý je predmetom prešetrovania, nebol určený na nový trh, ale v skutočnosti vo veľkom rozsahu nahradil dovoz ručných paletovacích vozíkov. Z časovej súvislosti so zvýšením antidumpingového cla vyplýva, že účelom zvýšenia dovozu výrobku, ktorý je predmetom prešetrovania, v skutočnosti bolo vyhnúť sa antidumpingovému clu. Tento argument sa preto musel zamietnuť.

         2.6.   Oslabovanie nápravného účinku cla z hľadiska ceny a/alebo množstiev podobného výrobku

               (69)

               Podľa vysvetlenia v odôvodnení 46 zvýšenie dovozu výrobku, ktorý je predmetom prešetrovania, v rokoch 2013 a 2014 bolo odhadnuté na 110 000 jednotiek, t. j. ide o zvýšenie približne o 70 %; s ďalším zvýšením od roku 2014 do vykazovaného obdobia o viac ako 80 000 jednotiek, t. j. o približne 30 %. Tieto zvýšenia sa považovali za významné. Spolu predstavujú približne 42 % celkového počtu vozíkov dovezených počas vykazovaného obdobia. Navyše kým v roku 2011 predstavovali „ostatné vozíky“ približne 30 % celkového počtu vozíkov dovezených z ČĽR, počas vykazovaného obdobia sa tento podiel zvýšil približne na 79 %.

               (70)

               Na určenie, či boli nápravné účinky cla oslabené z hľadiska cien, v súlade s článkom 13 ods. 1 základného nariadenia sa zisťovalo, či dovozné ceny výrobku, ktorý je predmetom prešetrovania, neboli výrazne nižšie ako cena nespôsobujúca ujmu výrobnému odvetviu Únie stanovená v rámci predchádzajúcich prešetrovaní. V rámci posledného preskúmania pred uplynutím platnosti v roku 2011, uvedeného v odôvodnení 4, bola cena nespôsobujúca ujmu prepočítaná v porovnaní s pôvodným prešetrovaním. Táto cieľová cena bola použitá na porovnanie s váženým priemerom vývoznej ceny z ČĽR počas vykazovaného obdobia, určenej na základe informácií, ktoré poskytli spolupracujúci dovozcovia. Týmto porovnaním sa preukázal výrazný predaj pod cenu počas vykazovaného obdobia.

               (71)

               Vzhľadom na uvedené skutočnosti a berúc do úvahy významné objemy dovozu výrobku, ktorý je predmetom prešetrovania, odhadované počas vykazovaného obdobia sa dospelo k záveru, že nápravné účinky platných opatrení sú oslabované z hľadiska množstiev aj cien.

         2.7.   Dôkazy o dumpingu vo vzťahu k predtým stanovenej normálnej hodnote

               (72)

               Normálna hodnota príslušného výrobku bola naposledy stanovená v priebežnom revíznom prešetrovaní skončenom v roku 2013, uvedenom v odôvodnení 5.

               (73)

               Na určenie, či dumping existoval počas vykazovaného obdobia, sa priemerné dovozné ceny výrobku, ktorý je predmetom prešetrovania, od spolupracujúcich dovozcov porovnali s normálnou hodnotou príslušného výrobku zistenou v rámci priebežného revízneho prešetrovania.

               (74)

               Dovozné ceny sa upravili na úroveň ceny zo závodu podľa informácií prijatých od spolupracujúcich dovozcov. Dovozné ceny boli upravené aj na zohľadnenie rozdielov fyzikálnych vlastností, t. j. vážiace zariadenie zabudované v ručných paletovacích vozíkoch.

               (75)

               Porovnaním sa preukázal výrazný dumping. Keď porovnáme súčasné ceny dovozu výrobku, ktorý je predmetom prešetrovania, z ČĽR s predtým stanovenou normálnou hodnotou, ako sa to vyžaduje v článku 13 ods. 1 základného nariadenia, jednoznačne to preukazuje existenciu dumpingu.

         3.   OPATRENIA

               (76)

               Vzhľadom na uvedené zistenia sa dospelo k záveru, že konečné antidumpingové clo uložené na dovoz ručných paletovacích vozíkov s pôvodom v ČĽR sa obchádza dovozom mierne upravených ručných paletovacích vozíkov so systémom zobrazovania hmotnosti, ktorý nie je zabudovaný do podvozka (vidlíc), s pôvodom v ČĽR.

               (77)

               V súlade s článkom 13 ods. 1 základného nariadenia by sa preto mali platné antidumpingové opatrenia na dovoz ručných paletovacích vozíkov s pôvodom v ČĽR rozšíriť na dovoz ručných paletovacích vozíkov vybavených „systémom zobrazovania hmotnosti“ pozostávajúcim z vážiaceho mechanizmu, ktorý nie je zabudovaný do podvozka, s pôvodom v ČĽR.

               (78)

               Podľa článku 13 ods. 3 a článku 14 ods. 5 základného nariadenia, v ktorých sa stanovuje, že všetky rozšírené opatrenia by sa mali uplatňovať na dovozy do Únie na základe registrácie uloženej nariadením o začatí prešetrovania, antidumpingové clo by sa malo vyberať za dovoz ručných paletovacích vozíkov do Únie vybavených „systémom zobrazovania hmotnosti“, ktorý pozostáva z vážiaceho mechanizmu nezabudovaného do podvozka, s pôvodom v ČĽR.

         4.   ŽIADOSTI O OSLOBODENIE

               (79)

               Keďže čínski vyvážajúci výrobcovia nepredložili žiadnu žiadosť, žiadne oslobodenie sa neudelilo.

         5.   ZVEREJNENIE

               (80)

               Všetky zainteresované strany boli informované o podstatných skutočnostiach a úvahách, ktoré viedli k vyššie uvedeným záverom, a boli vyzvané, aby predložili pripomienky. Neboli predložené žiadne pripomienky.

               (81)

               Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 základného nariadenia,

         PRIJALA TOTO NARIADENIE:
   Článok 1
   1.   Konečné antidumpingové clo uložené vykonávacím nariadením Rady (EÚ) č. 372/2013 na dovozy ručných paletovacích vozíkov a ich hlavné časti, t. j. na podvozok a hydrauliku, v súčasnosti zaradených pod číselné znaky KN ex 8427 90 00 (kódy TARIC 8427900011 a 8427900019) a ex 8431 20 00 (kódy TARIC 8431200011 a 8431200019) s pôvodom v Čínskej ľudovej republike sa rozširuje na totožný výrobok, ale pri dovoze predkladaný s tzv. systémom zobrazovania hmotnosti pozostávajúcim z vážiaceho mechanizmu, ktorý nie je zabudovaný do podvozka, v súčasnosti zaradený pod kódy TARIC 8427900030 a 8431200050.
   2.   Clo rozšírené na základe odseku 1 tohto článku sa vyberá za dovoz ručných paletovacích vozíkov a ich hlavných častí, t. j. podvozka a hydrauliky, do Únie registrovaný v súlade s článkom 2 vykonávacieho nariadenia (EÚ) 2015/2346, ako aj s článkom 13 ods. 3 a článkom 14 ods. 5 nariadenia (EÚ) 2016/1036.
   3.   Ak nie je stanovené inak, uplatňujú sa platné ustanovenia týkajúce sa cla.
   Článok 2
   1.   Žiadosti o oslobodenie od cla rozšíreného podľa článku 1 sa podávajú písomne v jednom z úradných jazykov Európskej únie a musia byť podpísané osobou oprávnenou zastupovať subjekt, ktorý žiada o oslobodenie. Žiadosť sa musí zaslať na túto adresu:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË.

         2.   Komisia môže podľa článku 13 ods. 4 nariadenia (EÚ) 2016/1036 povoliť formou rozhodnutia oslobodenie dovozu od cla rozšíreného na základe článku 1 tohto nariadenia pre spoločnosti, ktoré neobchádzajú antidumpingové opatrenia uložené vykonávacím nariadením Rady (EÚ) č. 372/2013.
   Článok 3
   Colným orgánom sa nariaďuje, aby ukončili registráciu dovozu zavedenú v súlade s článkom 2 nariadenia (EÚ) 2015/2346.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. augusta 2016

            Za Komisiu

            predseda

         Jean-Claude JUNCKER

      (1)  Nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (Ú. v. EÚ L 176, 30.6.2016, s. 21).

      (2)  Nariadenie Rady (ES) č. 1174/2005 z 18. júla 2005 o uložení konečného antidumpingového cla a o konečnom výbere dočasného cla uloženého na dovozy ručných paletovacích vozíkov a ich hlavných častí s pôvodom v Čínskej ľudovej republike (Ú. v. EÚ L 189, 21.7.2005, s. 1).

      (3)  Nariadenie Rady (ES) č. 684/2008 zo 17. júla 2008, ktorým sa objasňuje oblasť uplatňovania antidumpingových opatrení uložených nariadením (ES) č. 1174/2005 na dovoz ručných paletovacích vozíkov a ich hlavných častí s pôvodom v Čínskej ľudovej republike (Ú. v. EÚ L 192, 19.7.2008, s. 1).

      (4)  Nariadenie Rady (ES) č. 499/2009 z 11. júna 2009, ktorým sa rozširuje konečné antidumpingové clo uložené nariadením (ES) č. 1174/2005 na dovoz ručných paletových vozíkov a ich hlavných častí s pôvodom v Čínskej ľudovej republike na dovoz rovnakého výrobku zasielaného z Thajska, či už deklarovaného ako výrobok s pôvodom v Thajsku, alebo nie (Ú. v. EÚ L 151, 16.6.2009, s. 1).

      (5)  Vykonávacie nariadenie Rady (EÚ) č. 1008/2011 z 10. októbra 2011, ktorým sa po preskúmaní pred uplynutím platnosti podľa článku 11 ods. 2 nariadenia (ES) č. 1225/2009 ukladá konečné antidumpingové clo na dovoz ručných paletovacích vozíkov a ich hlavných častí s pôvodom v Čínskej ľudovej republike, rozšírené na dovoz ručných paletovacích vozíkov a ich hlavných častí zasielaných z Thajska, bez ohľadu na to, či sú, alebo nie sú deklarované ako výrobky s pôvodom v Thajsku (Ú. v. EÚ L 268, 13.10.2011, s. 1).

      (6)  Vykonávacie nariadenie Rady (EÚ) č. 372/2013 z 22. apríla 2013, ktorým sa mení vykonávacie nariadenie (EÚ) č. 1008/2011, ktorým sa po čiastočnom priebežnom revíznom prešetrovaní podľa článku 11 ods. 3 nariadenia (ES) č. 1225/2009 ukladá konečné antidumpingové clo na dovoz ručných paletovacích vozíkov a ich hlavných častí s pôvodom v Čínskej ľudovej republike (Ú. v. EÚ L 112, 24.4.2013, s. 1).

      (7)  Vykonávacie nariadenie Komisie (EÚ) č. 946/2014 zo 4. septembra 2014, ktorým sa po preskúmaní týkajúcom sa „nového vývozcu“ podľa článku 11 ods. 4 nariadenia (ES) č. 1225/2009 mení vykonávacie nariadenie Rady (EÚ) č. 1008/2011, ktorým sa ukladá konečné antidumpingové clo na dovoz ručných paletovacích vozíkov a ich hlavných častí s pôvodom v Čínskej ľudovej republike (Ú. v. EÚ L 265, 5.9.2014, s. 7).

      (8)  Vykonávacie nariadenie Komisie (EÚ) 2015/2346 z 15. decembra 2015, ktorým sa začína prešetrovanie týkajúce sa možného obchádzania antidumpingových opatrení uložených nariadením Rady (EÚ) č. 1008/2011 zmeneným vykonávacím nariadením Rady (EÚ) č. 372/2013 na dovoz ručných paletovacích vozíkov a ich hlavných častí s pôvodom v Čínskej ľudovej republike prostredníctvom dovozu mierne upravených ručných paletovacích vozíkov s pôvodom v Čínskej ľudovej republike a na základe ktorého sa zavádza registrácia takéhoto dovozu (Ú. v. EÚ L 330, 16.12.2015, s. 43).


title: Vykonávacie nariadenie Komisie (EÚ) 2016/329 z 8. marca 2016 o povolení 6-fytázy ako kŕmnej doplnkovej látky pre všetky druhy vtáctva a pre odstavené prasiatka, ošípané na výkrm, prasnice a menej významné druhy ošípaných (držiteľ povolenia Lohmann Animal Nutrition GmbH) (Text s významom pre EHP)

text:
               9.3.2016

               SK

               Úradný vestník Európskej únie

               L 62/5

         VYKONÁVACIE NARIADENIE KOMISIE (EÚ) 2016/329
   z 8. marca 2016
   o povolení 6-fytázy ako kŕmnej doplnkovej látky pre všetky druhy vtáctva a pre odstavené prasiatka, ošípané na výkrm, prasnice a menej významné druhy ošípaných (držiteľ povolenia Lohmann Animal Nutrition GmbH)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o povolenie 6-fytázy. K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (3)

               Žiadosť sa týka povolenia 6-fytázy ako kŕmnej doplnkovej látky pre druhy vtáctva a ošípaných, ktorá sa má zaradiť do kategórie doplnkových látok „zootechnické doplnkové látky“.

               (4)

               Európsky úrad pre bezpečnosť potravín (ďalej len „úrad“) dospel v stanovisku zo 17. júna 2015 (2) k záveru, že 6-fytáza nemá za navrhovaných podmienok použitia nežiaduci účinok na zdravie zvierat, ľudské zdravie ani životné prostredie. Zároveň dospel k záveru, že doplnková látka má potenciál zlepšovať stráviteľnosť a využiteľnosť fosforu alebo mineralizáciu kostí u nosníc, kurčiat vo výkrme a všetkých kategórií ošípaných a výkrmových moriek. Úrad konštatoval, že tieto závery možno rozšíriť aj na kurčatá chované na znášku a chovné morky. Okrem toho rozhodol, že uvedené závery možno extrapolovať aj na všetky menej významné druhy hydiny a iné druhy vtáctva až do začatia znášky, resp. na všetky menej významné druhy hydiny a iné druhy vtáctva chované na znášku. Podobne možno závery týkajúce sa ošípaných extrapolovať aj na menej významné druhy ošípaných. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia 6-fytázy vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedenej doplnkovej látky by sa preto malo povoliť podľa prílohy k tomuto nariadeniu.

               (6)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. marca 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Vestník EFSA (EFSA Journal) (2015) 13(7):4159.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Jednotky aktivity/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: „látky zvyšujúce stráviteľnosť“

                  4a23

                  Lohmann Animal Nutrition GmbH

                  6-fytáza
                  EC 3.1.3.26

                     Zloženie doplnkovej látky

                  prípravok zo 6-fytázy produkovanej kvasinkou Komagataella pastoris (DSM 25375) s minimálnou aktivitou: 40 000 U (1)/g
                  kvapalná a tuhá forma

                     Charakteristika účinnej látky

                  6-fytáza (EC 3.1.3.26) produkovaná kvasinkou Komagataella pastoris (DSM 25375)

                     Analytická metóda
                      (2)

                  Na účely kvantifikácie aktivity 6-fytázy v kŕmnej doplnkovej látke:
                  kolometrická metóda založená na enzymatickej reakcii fytázy na fytáte – metodická príručka VDLUFA, zväzok III, 27.1.1.
                  Na účely kvantifikácie aktivity 6-fytázy v premixoch a minerálnych krmivách:
                  kolometrická metóda založená na enzymatickej reakcii fytázy na fytáte – metodická príručka VDLUFA, zväzok III, 27.1.3.
                  Na účely kvantifikácie aktivity 6-fytázy v krmivách:
                  kolometrická metóda založená na enzymatickej reakcii fytázy na fytáte – norma EN ISO 30024.

                  kurčatá vo výkrme a chované na znášku, všetky druhy vtáctva vo výkrme a chované na znášku, s výnimkou výkrmových a chovných moriek

                  —

                  250 U

                  —

                              1.

                              V návode na použitie doplnkovej látky a premixu uveďte podmienky skladovania a stabilitu pri zahrievaní.

                              2.

                              Na účely bezpečnosti: počas manipulácie je potrebné používať ochrannú dýchaciu masku, ochranné okuliare a rukavice.

                  29. marca 2026

                  všetky druhy vtáctva chované na znášku

                  125 U

                  výkrmové morky a chovné morky

                  500 U

                  prasiatka (odstavené) ošípané na výkrm, prasnice a menej významné druhy ošípaných

                  250 U

         (1)  U je množstvo enzýmu, ktoré za minútu uvoľní 1 mikromol anorganického fosfátu zo substrátu fytátu sodného pri pH 5,5 a teplote 37 °C.

         (2)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.


title: Vykonávacie nariadenie Komisie (EÚ) č. 576/2014 z  27. mája 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               28.5.2014

               SK

               Úradný vestník Európskej únie

               L 159/50

         VYKONÁVACIE NARIADENIE KOMISIE (EÚ) č. 576/2014
   z 27. mája 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. mája 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  45,8

                  MA

                  33,4

                  MK

                  75,5

                  TR

                  68,5

                  ZZ

                  55,8

                  0707 00 05

                  AL

                  36,9

                  MK

                  39,9

                  TR

                  119,9

                  ZZ

                  65,6

                  0709 93 10

                  MA

                  29,9

                  TR

                  111,2

                  ZZ

                  70,6

                  0805 10 20

                  EG

                  41,2

                  MA

                  41,0

                  TR

                  49,7

                  ZZ

                  44,0

                  0805 50 10

                  TR

                  121,8

                  ZA

                  139,4

                  ZZ

                  130,6

                  0808 10 80

                  AR

                  104,4

                  BR

                  97,8

                  CL

                  95,3

                  CN

                  98,7

                  MK

                  26,7

                  NZ

                  138,9

                  US

                  185,4

                  ZA

                  105,3

                  ZZ

                  106,6

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/1834 zo 17. októbra 2016, ktorým sa mení nariadenie (EÚ) č. 37/2010, pokiaľ ide o látku monepantel (Text s významom pre EHP)

text:
               18.10.2016

               SK

               Úradný vestník Európskej únie

               L 280/22

         VYKONÁVACIE NARIADENIE KOMISIE (EÚ) 2016/1834
   zo 17. októbra 2016,
   ktorým sa mení nariadenie (EÚ) č. 37/2010, pokiaľ ide o látku monepantel
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:

               (1)

               V článku 17 nariadenia (ES) č. 470/2009 sa vyžaduje, aby sa nariadením určil maximálny limit rezíduí (ďalej aj „MRL“) farmakologicky účinných látok určených na použitie vo veterinárnych liekoch pre zvieratá určené na výrobu potravín alebo v biocídnych výrobkoch používaných pri chove zvierat v Únii.

               (2)

               V tabuľke 1 prílohy k nariadeniu Komisie (EÚ) č. 37/2010 (2) sa uvádzajú farmakologicky účinné látky a ich klasifikácia, pokiaľ ide o maximálne limity rezíduí v potravinách živočíšneho pôvodu.

               (3)

               Monepantel je aktuálne v tejto tabuľke uvedený ako látka, ktorá sa môže používať v prípade oviec a kôz, pokiaľ ide o svalovinu, tuk, pečeň, obličky a mlieko.

               (4)

               Európska agentúra pre lieky (ďalej len „EMA“) dostala žiadosť o rozšírenie existujúceho zápisu týkajúceho sa monepantelu o hovädzí dobytok.

               (5)

               EMA na základe stanoviska Výboru pre lieky na veterinárne použitie odporučila stanoviť MRL pre monepantel v tkanive hovädzieho dobytka okrem zvierat produkujúcich mlieko na ľudskú spotrebu.

               (6)

               Podľa článku 5 nariadenia (ES) č. 470/2009 má EMA zvážiť použitie MRL určených pre farmakologicky účinnú látku v konkrétnej potravine na iné potraviny vyrobené z rovnakého druhu alebo použitie MRL určených pre farmakologicky účinnú látku v jednom alebo vo viacerých druhoch na iné druhy.

               (7)

               EMA sa domnieva, že extrapolácia MRL pre monepantel z ovčieho a kozieho mlieka na mlieko hovädzieho dobytka nie je v súčasnosti vhodná z dôvodu nedostatočných údajov.

               (8)

               Nariadenie (EÚ) č. 37/2010 by sa preto malo zodpovedajúcim spôsobom zmeniť.

               (9)

               Je vhodné poskytnúť zainteresovaným stranám primerané obdobie na prijatie opatrení, ktoré môžu byť potrebné na dodržanie nových MRL.

               (10)

               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,

         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 17. decembra 2016.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. októbra 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 152, 16.6.2009, s. 11.

      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).

      PRÍLOHA
      V tabuľke 1 prílohy k nariadeniu (EÚ) č. 37/2010 sa zápis týkajúci sa látky „monepantel“ nahrádza takto:

                     Farmakologicky účinná látka

                     Markerové rezíduá

                     Druh zvierat

                     MRL

                     Cieľové tkanivá

                     Iné ustanovenia [podľa článku 14 ods. 7 nariadenia (ES) č. 470/2009]

                     Terapeutická klasifikácia

                     „Monepantel

                     monepantel-sulfón

                     ovce, kozy

                     700 μg/kg

                     svalovina

                     ŽIADNE

                     antiparazitické látky/látky pôsobiace proti endoparazitom“

                     7 000  μg/kg

                     tuk

                     5 000  μg/kg

                     pečeň

                     2 000  μg/kg

                     obličky

                     170 μg/kg

                     mlieko

                     hovädzí dobytok

                     300 μg/kg

                     svalovina

                     Nepoužívať v prípade zvierat, ktorých mlieko je určené na ľudskú spotrebu.

                     7 000  μg/kg

                     tuk

                     2 000  μg/kg

                     pečeň

                     1 000  μg/kg

                     obličky


title: Vykonávacie nariadenie Komisie (EÚ) č. 294/2012 z  3. apríla 2012 , ktorým sa mení a dopĺňa príloha I k nariadeniu Komisie (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu  Text s významom pre EHP

text:
               4.4.2012

               SK

               Úradný vestník Európskej únie

               L 98/7

         VYKONÁVACIE NARIADENIE KOMISIE (EÚ) č. 294/2012
   z 3. apríla 2012,
   ktorým sa mení a dopĺňa príloha I k nariadeniu Komisie (ES) č. 669/2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (1), a najmä na jeho článok 15 ods. 5,
   keďže:

               (1)

               V nariadení Komisie (ES) č. 669/2009 (2) sa stanovujú pravidlá týkajúce sa zvýšenej miery úradných kontrol, ktoré sa majú vykonať pri dovoze krmív a potravín neživočíšneho pôvodu uvedených v zozname v prílohe I k uvedenému nariadeniu (ďalej len „zoznam“), a to na miestach vstupu do oblastí uvedených v prílohe I k nariadeniu (ES) č. 882/2004.

               (2)

               V článku 2 nariadenia (ES) č. 669/2009 sa stanovuje, že zoznam sa má pravidelne preskúmavať, a to aspoň štvrťročne, pričom sa majú zohľadniť prinajmenšom zdroje informácií uvedené v danom článku.

               (3)

               Z výskytu a závažnosti potravinových incidentov nahlásených prostredníctvom systému rýchleho varovania pre potraviny a krmivá (Rapid Alert System for Feed and Food – RASFF), zo zistení misií v tretích krajinách vykonaných Potravinovým a veterinárnym úradom, ako aj zo štvrťročných správ o zásielkach krmív a potravín neživočíšneho pôvodu, ktoré Komisii predložili členské štáty v súlade s článkom 15 nariadenia (ES) č. 669/2009, vyplýva potreba zmeniť a doplniť tento zoznam.

               (4)

               Zoznam by sa mal zmeniť a doplniť konkrétne tak, že sa z neho vyjmú tie komodity, v prípade ktorých je na základe uvedených informačných zdrojov preukázaný vo všeobecnosti uspokojivý stupeň súladu s príslušnými bezpečnostnými požiadavkami stanovenými v právnych predpisoch Únie a v prípade ktorých už nie je preto opodstatnená zvýšená miera úradných kontrol.

               (5)

               Zoznam by sa mal okrem toho zmeniť a doplniť tak, že sa zvýši frekvencia úradných kontrol tých komodít, v prípade ktorých je na základe tých istých informačných zdrojov preukázaný väčší nesúlad s príslušnými právnymi predpismi Únie, čo si vyžaduje zvýšenie miery úradných kontrol.

               (6)

               Záznamy v zozname, ktoré sa týkajú určitého dovozu z Indie a určitých iných komodít zo všetkých tretích krajín, by sa preto mali zodpovedajúcim spôsobom zmeniť a doplniť.

               (7)

               Zmena a doplnenie zoznamu v súvislosti s vypustením zápisov týkajúcich sa určitých komodít by sa mali uplatniť čo najskôr, keďže pôvodné bezpečnostné obavy sa odstránili. Uvedené zmeny a doplnenia by sa preto mali uplatňovať od dátumu nadobudnutia účinnosti tohto nariadenia.

               (8)

               Vzhľadom na početné zmeny a doplnenia, ktoré treba vykonať v prílohe I k nariadeniu (ES) č. 669/2009, je vhodné nahradiť ju textom prílohy k tomuto nariadeniu.

               (9)

               Nariadenie (ES) č. 669/2009 by sa preto malo zodpovedajúcim spôsobom zmeniť a doplniť.

               (10)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Príloha I k nariadeniu (ES) č. 669/2009 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. apríla 2012.
   Zmeny a doplnenia prílohy I k nariadeniu (ES) č. 669/2009 týkajúce sa vypustenia zápisov pre Capsicum annuum (drvená alebo mletá), karí (výrobky z čili papriky), kurkumu (Curcuma longa) a červený palmový olej sa však z dôvodu možnej kontaminácie farbív Sudan uplatňujú od dátumu nadobudnutia účinnosti tohto nariadenia.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. apríla 2012

            Za Komisiu

            predseda

         José Manuel BARROSO

      (1)  Ú. v. EÚ L 165, 30.4.2004, s. 1.

      (2)  Ú. v. EÚ L 194, 25.7.2009, s. 11.

      PRÍLOHA

            „PRÍLOHA I

               Krmivá a potraviny neživočíšneho pôvodu podliehajúce zvýšenej miere úradných kontrol na určených miestach vstupu

                        Krmivá a potraviny
                        (predpokladané použitie)

                        Kód KN (1)

                        Krajina pôvodu

                        Riziko

                        Frekven-cia fyzických kontrol a kontrol totožnosti.
                        (%)

                        Lieskovce
                        (nevylúpané alebo vylúpané)

                        0802 21 00; 0802 22 00

                        Azerbaj-džan (AZ)

                        aflatoxíny

                        10

                           (Krmivá a potraviny)

                                    —

                                    Arašidové oriešky (arašidy), nevylúpané

                                    —

                                 1202 41 00

                        Brazília (BR)

                        aflatoxíny

                        10

                                    —

                                    Arašidové oriešky (arašidy), vylúpané

                                    —

                                 1202 42 00

                                    —

                                    Arašidové maslo

                                    —

                                 2008 11 10

                                    —

                                    Arašidové oriešky (arašidy), inak upravené alebo konzervované

                                    —

                                    2008 11 91; 2008 11 96; 2008 11 98

                           (Krmivá a potraviny)

                        Sušené rezance

                        ex 1902

                        Čína (CN)

                        hliník

                        10

                           (Potraviny)

                        Pomelá

                        ex 0805 40 00

                        Čína (CN)

                        rezíduá pesticídov analyzované multirezi-duálnymi metódami založenými na GC-MS a LC-MS alebo metódami na stanovenie jednotlivých rezíduí (11)

                        20

                           (Potraviny – čerstvé)

                        Čajové listy (čierne a zelené)

                        ex 0902

                        Čína (CN)

                        rezíduá pesticídov analyzované multirezi-duálnymi metódami založenými na GC-MS a LC-MS alebo metódami na stanovenie jednotlivých rezíduí (10)

                        10

                           (Potraviny)

                                    —

                                    Čínska fazuľa (s dlhými strukmi)
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Domini-kánska republika (DO)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (3)

                        50

                                    —

                                    Horká tekvička
                                    (Momordica charantia)

                                    —

                                    ex 0709 99 90; ex 0710 80 95

                                    —

                                    Paprika (sladká a iná ako sladká) (Capsicum spp.)

                                    —

                                    0709 60 10; ex 0709 60 99; 0710 80 51; ex 0710 80 59

                                    —

                                    Baklažán

                                    —

                                    0709 30 00; ex 0710 80 95

                           (Potraviny – čerstvá, chladená alebo mrazená zelenina)

                                    —

                                    Pomaranče (čerstvé alebo sušené)

                                    —

                                    0805 10 20; 0805 10 80

                        Egypt (EG)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (7)

                        10

                                    —

                                    Broskyne (okrem nektáriniek)

                                    —

                                 0809 30 90

                                    —

                                    Granátové jablká

                                    —

                                 ex 0810 90 75

                                    —

                                    Jahody

                                    —

                                 0810 10 00

                           (Potraviny – čerstvé ovocie a zelenina)

                        Paprika (sladká a iná ako sladká) (Capsicum spp.)

                        0709 60 10; ex 0709 60 99; 0710 80 51; ex 0710 80 59

                        Egypt (EG)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (12)

                        10

                           (Potraviny – čerstvé, chladené alebo mrazené)

                                    —

                                    Arašidové oriešky (arašidy), nevylúpané

                                    —

                                 1202 41 00

                        Ghana (GH)

                        aflatoxíny

                        50

                                    —

                                    Arašidové oriešky (arašidy), vylúpané

                                    —

                                 1202 42 00

                                    —

                                    Arašidové maslo

                                    —

                                 2008 11 10

                           (Krmivá a potraviny)

                        Listy karí (Bergera/ Murraya koenigii)

                        ex 1211 90 85

                        India (IN)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (5)

                        50

                           (Potraviny – čerstvé bylinky)

                                    —

                                       Capsicum annuum, celé plody

                                    —

                                 0904 21 10

                        India (IN)

                        aflatoxíny

                        20

                                    —

                                       Capsicum annuum, drvená alebo mletá

                                    —

                                 ex 0904 22 00

                                    —

                                    Karí (výrobky z čili papriky)

                                    —

                                 0910 91 05

                                    —

                                    Muškátový oriešok

                                       (Myristica fragrans)

                                    —

                                    0908 11 00, 0908 12 00

                                    —

                                    Muškátový kvet

                                       (Myristica fragrans)

                                    —

                                    0908 21 00, 0908 22 00

                                    —

                                    Zázvor

                                       (Zingiber officinale)

                                    —

                                    0910 11 00, 0910 12 00

                                    —

                                    Kurkuma (Curcuma longa)

                                    —

                                 0910 30 00

                           (Potraviny – sušené koreniny)

                                    —

                                    Arašidové oriešky (arašidy), nevylúpané

                                    —

                                 1202 41 00

                        India (IN)

                        aflatoxíny

                        20

                                    —

                                    Arašidové oriešky (arašidy), vylúpané

                                    —

                                 1202 42 00

                                    —

                                    Arašidové maslo

                                    —

                                 2008 11 10

                                    —

                                    Arašidové oriešky (arašidy), inak upravené alebo konzervované

                                    —

                                    2008 11 91; 2008 11 96; 2008 11 98

                           (Krmivá a potraviny)

                        Kŕmne doplnkové látky a premixy

                        ex 2309; 2917 19 90; ex 2817 00 00; ex 2820 90 10; ex 2820 90 90; ex 2821 10 00; ex 2825 50 00; ex 2833 21 00; ex 2833 25 00; ex 2833 29 20; ex 2833 29 80; ex 2835; ex 2836; ex 2839; 2936

                        India (IN)

                        kadmium a olovo

                        10

                           (Krmivá)

                        Ibištek jedlý

                        ex 0709 99 90

                        India (IN)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (2)

                        10

                           (Potraviny – čerstvé)

                        Dyňa červená (egusi, Citrullus lanatus), semená a odvodené produkty

                        ex 1207 70 00; ex 1106 30 90; ex 2008 99 99

                        Nigéria (NG)

                        aflatoxíny

                        50

                           (Potraviny)

                                    —

                                       Capsicum annuum, celé plody

                                    —

                                 0904 21 10

                        Peru (PE)

                        aflatoxíny a ochratoxín A

                        10

                                    —

                                       Capsicum annuum, drvená alebo mletá

                                    —

                                 ex 0904 22 00

                                    —

                                    Iné sušené plody druhu Capsicum (iné ako Capsicum annuum), celé plody

                                    —

                                 ex 0904 21 90

                           (Potraviny – sušené koreniny)

                        Paprika (iná ako sladká) (Capsicum spp.)

                        ex 0709 60 99

                        Thajsko (TH)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (9)

                        10

                           (Potraviny – čerstvé)

                                    —

                                    Listy koriandra

                                    —

                                 ex 0709 99 90

                        Thajsko (TH)

                        salmonela (6)

                        10

                                    —

                                    Bazalka (posvätná, sladká)

                                    —

                                 ex 1211 90 85

                                    —

                                    Mäta

                                    —

                                 ex 1211 90 85

                           (Potraviny – čerstvé bylinky)

                                    —

                                    Listy koriandra

                                    —

                                 ex 0709 99 90

                        Thajsko (TH)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (4)

                        20

                                    —

                                    Bazalka (posvätná, sladká)

                                    —

                                 ex 1211 90 85

                           (Potraviny – čerstvé bylinky)

                                    —

                                    Čínska fazuľa (s dlhými strukmi)
                                    (Vigna unguiculata spp. sesquipedalis)

                                    —

                                    ex 0708 20 00; ex 0710 22 00

                        Thajsko (TH)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (4)

                        50

                                    —

                                    Baklažán

                                    —

                                    0709 30 00; ex 0710 80 95

                                    —

                                    Hlúbová zelenina

                                    —

                                    0704; ex 0710 80 95

                           (Potraviny – čerstvá, chladená alebo mrazená zelenina)

                                    —

                                    Sladká paprika (Capsicum annuum)

                                    —

                                    0709 60 10; 0710 80 51

                        Turecko (TR)

                        rezíduá pesticídov analyzované multireziduál-nymi metódami založenými na GC-MS a LC-MS alebo metódami na stanovenie jednotlivých rezíduí (8)

                        10

                                    —

                                    Rajčiaky

                                    —

                                    0702 00 00; 0710 80 70

                           (Potraviny – čerstvá, chladená alebo mrazená zelenina)

                        Sušené hrozno (plody viniča)

                        0806 20

                        Uzbekistan (UZ)

                        ochratoxín A

                        50

                           (Potraviny)

                                    —

                                    Arašidové oriešky (arašidy), nevylúpané

                                    —

                                 1202 41 00

                        Južná Afrika (ZA)

                        aflatoxíny

                        10

                                    —

                                    Arašidové oriešky (arašidy), vylúpané

                                    —

                                 1202 42 00

                                    —

                                    Arašidové maslo

                                    —

                                 2008 11 10

                                    —

                                    Arašidové oriešky (arašidy), inak upravené alebo konzervované

                                    —

                                    2008 11 91; 2008 11 96; 2008 11 98

                           (Krmivá a potraviny)

         (1)  V prípade, že sa vyžaduje vyšetriť len určité produkty patriace pod akýkoľvek kód KN a v nomenklatúre tovaru nie je tento kód rozčlenený na ďalšie osobitné podpoložky, kód KN je označený výrazom „ex“ (napríklad ex 1006 30: zahrnutá je iba ryža Basmati na priamu ľudskú spotrebu).

         (2)  Najmä rezíduá acefátu, metamidofosu, triazofosu, endosulfánu, monokrotofosu, metomylu, tiodikarbu, diaféntiurónu, tiametoxamu, fipronilu, oxamylu, acetamipiridu, indoxakarbu, mandipropamidu.

         (3)  Najmä rezíduá amitrazu, acefátu, aldikarbu, benomylu, karbendazimu, chlórfenapyru, chlórpyrifosu, CS2 (ditiokarbamáty), diaféntiurónu, diazinonu, dichlórvosu, dikofolu, dimetoátu, endosulfánu, fenamidonu, imidaklopridu, malatiónu, metamidofosu, metiokarbu, metomylu, monokrotofosu, ometoátu, oxamylu, profenofosu, propikonazolu, tiabendazolu, tiaklopridu.

         (4)  Najmä rezíduá acefátu, karbarylu, karbendazimu, karbofuránu, chlórpyrifosu, chlórpyrifos-metylu, dimetoátu, etiónu, malatiónu, metalaxylu, metamidofosu, metomylu, monokrotofosu, ometoátu, profenofosu, protiofosu, chinalfosu, triadimefónu, triazofosu, dikrotofosu, EPN, triforínu.

         (5)  Najmä rezíduá triazofosu, oxydemeton-metylu, chlórpyrifosu, acetamipridu, tiametoxamu, klotianidínu, metamidofosu, acefátu, propargitu, monokrotofosu.

         (6)  Referenčná metóda EN/ISO 6579 alebo metóda validovaná podľa nej, ako je uvedené v článku 5 nariadenia Komisie (ES) č. 2073/2005 (Ú. v. EÚ L 338, 22.12.2005, s. 1).

         (7)  Najmä rezíduá karbendazimu, cyflutrínu, cyprodinilu, diazinónu, dimetoátu, etiónu, fenitrotiónu, fenpropatrínu, fludioxonilu, hexaflumurónu, lambda-cyhalotrínu, metiokarbu, metomylu, ometoátu, oxamylu, fentoátu, tiofanát-metylu.

         (8)  Najmä rezíduá metomylu, oxamylu, karbendazimu, klofentezínu, diafentiurónu, dimetoátu, formetanátu, malatiónu, procymidónu, tetradifonu, tiofanát-metylu.

         (9)  Najmä rezíduá karbofuránu, metomylu, ometoátu, dimetoátu, triazofosu, malatiónu, profenofosu, protiofosu, etiónu, karbendazimu, triforínu, procymidónu, formetanátu.

         (10)  Najmä rezíduá buprofezínu, imidaklopridu, fenvalerátu a esfenvalerátu (suma izomérov RS a SR), profenofosu, trifluralínu, triazofosu, triadimefonu a triadimenolu (suma triadimefonu a triadimenolu), cypermetrínu [cypermetrín vrátane ostatných zmesí zložkových izomérov (suma izomérov)].

         (11)  Najmä rezíduá triazofosu, triadimefonu a triadimenolu (suma triadimefonu a triadimenolu), paratiónmetylu, fentoátu, metidationu.

         (12)  Najmä rezíduá karbofuránu (suma), chlórpyrifosu, cypermetrínu (suma), cyprokonazolu, dikofolu (suma), difenokonazolu, dinotefuránu, etiónu, flusilazolu, folpetu, prochlorazu, profenofosu, propikonazolu, tiofanátmetylu a triforínu.“


title: Vykonávacie nariadenie Komisie (EÚ) č. 416/2014 z  23. apríla 2014 , ktorým sa otvárajú dovozné colné kvóty na určité obilniny s pôvodom na Ukrajine a ktorým sa stanovuje ich správa

text:
               24.4.2014

               SK

               Úradný vestník Európskej únie

               L 121/53

         VYKONÁVACIE NARIADENIE KOMISIE (EÚ) č. 416/2014
   z 23. apríla 2014,
   ktorým sa otvárajú dovozné colné kvóty na určité obilniny s pôvodom na Ukrajine a ktorým sa stanovuje ich správa
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a) a c),
   keďže:

               (1)

               Nariadenie Európskeho parlamentu a Rady (EÚ) č. 374/2014 (2) stanovuje najmä otvorenie dovozných colných kvót na určité obilniny s pôvodom na Ukrajine do 31. októbra 2014. Colné kvóty na poľnohospodárske výrobky uvedené v prílohe III k uvedenému nariadeniu spravuje Komisia podľa pravidiel stanovených v súlade s článkom 184 ods. 2 písm. b) nariadenia (EÚ) č. 1308/2013.

               (2)

               Aby sa umožnil riadny a nešpekulatívny dovoz obilnín s pôvodom na Ukrajine v rámci colných kvót, je potrebné stanoviť, aby bol tento dovoz podmienený vydaním dovoznej licencie. Preto je vhodné, aby sa uplatnili nariadenia (ES) č. 1301/2006 (3), (ES) č. 1342/2003 (4) a (ES) č. 376/2008 (5) bez toho, aby boli dotknuté výnimky, ktoré by mohli byť stanovené v tomto nariadení.

               (3)

               Na zabezpečenie riadnej správy týchto kvót je potrebné stanoviť lehoty na podávanie žiadostí o dovozné licencie, ako aj údaje, ktoré majú byť v žiadostiach a licenciách uvedené.

               (4)

               Vykonávacie nariadenie Komisie (EÚ) č. 1006/2011 (6) nahradilo číselné znaky KN obilnín uvedené v prílohe I k nariadeniu Rady (EHS) č. 2658/87 (7) novými číselnými znakmi, ktoré sa líšia od číselných znakov uvedených v nariadení (EÚ) č. 374/2014. V prílohe I k tomuto nariadeniu by preto mali byť uvedené nové kódy KN.

               (5)

               Keďže kvóty uvedené v prílohe III k nariadeniu (EÚ) č. 374/2014 sú otvorené iba do 31. októbra 2014, malo by toto nariadenie nadobudnúť účinnosť čo najskôr.

               (6)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   Otvorenie a správa colných kvót
   1.   Dovozné colné kvóty na určité výrobky s pôvodom na Ukrajine uvedené v prílohe k tomuto nariadeniu sú otvorené do 31. októbra 2014.
   2.   Sadzba dovozného cla v rámci colných kvót uvedených v odseku 1 sa stanovuje na 0 EUR na tonu.
   3.   Pokiaľ sa v tomto nariadení nestanovuje inak, uplatňujú sa nariadenia (ES) č. 376/2008, (ES) č. 1301/2006 a (ES) č. 1342/2003.
   Článok 2
   Žiadosti o dovozné licencie a ich vydávanie
   1.   Odchylne od článku 6 ods. 1 nariadenia (ES) č. 1301/2006 žiadateľ môže podať iba jednu žiadosť o dovoznú licenciu na poradové číslo a týždeň. V prípade, že žiadateľ podá viac než jednu žiadosť, žiadna z nich nie je prípustná a zábezpeky zložené pri podaní žiadostí prepadnú v prospech príslušného členského štátu.
   Žiadosti o dovozné licencie sa podávajú príslušným orgánom členských štátov každý týždeň najneskôr v piatok 13.00 hod. bruselského času. Od piatka 17. októbra 2014 13.00 hod. bruselského času ich nemožno viac podať.
   2.   V každej žiadosti o dovoznú licenciu sa uvedie množstvo v kilogramoch bez desatinného čísla, ktoré nemôže presiahnuť celkové množstvo príslušnej kvóty.
   3.   Dovozné licencie sa vydávajú štvrtý pracovný deň nasledujúci po oznámení uvedenom v článku 4 ods. 1.
   4.   V žiadosti o dovoznú licenciu a dovoznej licencii sa v kolónke 8 uvádza názov „Ukrajina“ a políčko „áno“ sa označí krížikom. Licencie sú platné len na výrobky s pôvodom na Ukrajine.
   Článok 3
   Platnosť dovozných licencií
   V súlade s článkom 22 ods. 2 nariadenia (ES) č. 376/2008 sa obdobie platnosti dovoznej licencie počíta odo dňa ich skutočného vydania.
   Obdobie platnosti dovoznej licencie je vymedzené v článku 6 ods. 1 písm. b) nariadenia (ES) č. 1342/2003. Toto obdobie platnosti uplynie najneskôr 31. októbra 2014.
   Článok 4
   Oznámenia
   1.   Najneskôr v pondelok nasledujúci po týždni, v ktorom bola žiadosť o dovozné licencie podaná, členské štáty elektronicky oznámia Komisii najneskôr do 18.00 hod. bruselského času všetky žiadosti podľa poradového čísla, v ktorých sa uvádza pôvod výrobku a požadované množstvo vrátane oznámení „žiadne“.
   2.   V deň vydania dovozných licencií členské štáty elektronicky oznámia Komisii informácie týkajúce sa vydaných licencií podľa článku 11 ods. 1 písm. b) nariadenia (ES) č. 1301/2006 s celkovými množstvami, na ktoré boli dovozné licencie vydané.
   Článok 5
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. apríla 2014

            Za Komisiu

            predseda

         José Manuel BARROSO

      (1)  Ú. v. EÚ L 347, 20.12.2013, s. 671.

      (2)  Nariadenie Európskeho parlamentu a Rady (EÚ) č. 374/2014 zo 16. apríla 2014 o znížení alebo odstránení ciel na tovar s pôvodom na Ukrajine (Ú. v. EÚ L 118, 22.4.2014, s. 1).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).

      (4)  Nariadenie Komisie (ES) č. 1342/2003 z 28. júla 2003, ktorým sa ustanovujú osobitné podrobné pravidlá uplatňovania systému dovozných a vývozných licencií na obilniny a ryžu (Ú. v. EÚ L 189, 29.7.2003, s. 12).

      (5)  Nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (Ú. v. EÚ L 114, 26.4.2008, s. 3).

      (6)  Nariadenie Komisie (EÚ) č. 1006/2011 z 27. septembra 2011, ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 282, 28.10.2011, s. 1).

      (7)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a Spoločnom colnom sadzobníku (Ú. v. ES L 256, 7.9.1987, s. 1).

      PRÍLOHA
      Bez ohľadu na pravidlá výkladu kombinovanej nomenklatúry je znenie opisu výrobkov len orientačné, keďže uplatniteľnosť preferenčného režimu sa v kontexte tejto prílohy určuje na základe číselných znakov KN. Ak je pred číselným znakom KN uvedené „ex“, uplatnenie preferenčného režimu sa určuje súčasne na základe číselného znaku KN a zodpovedajúceho opisu.

                  Poradové číslo

                  Číselný znak KN

                  Opis výrobkov

                  Množstvo

                  09.4306

                  1001 99 (00)

                  špalda, obyčajná pšenica a súraž, iné než na siatie

                  950 000 ton

                  1101 00 (15-90)

                  múka z obyčajnej pšenice a zo špaldy, múka zo súraže

                  1102 90 (90)

                  múka z obilnín iných než z pšenice, zo súraže, z raže, kukurice, jačmeňa, ovsa, ryže

                  1103 11 (90)

                  krúpy a krupica z obyčajnej pšenice a zo špaldy

                  1103 20 (60)

                  pelety z obilnín

                  09.4307

                  1003 90 (00)

                  jačmeň iný než na siatie

                  250 000 ton

                  1102 90 (10)

                  múka z jačmeňa

                  ex 1103 20 (25)

                  pelety z jačmeňa

                  09.4308

                  1005 90 (00)

                  kukurica iná než na siatie

                  400 000 ton

                  1102 20 (10-90)

                  múka z kukurice

                  1103 13 (10-90)

                  krúpy a krupica z kukurice

                  1103 20 (40)

                  pelety z kukurice

                  1104 23 (40-98)

                  spracované zrná kukurice